News Update: สี จิ้นผิง อนุมัติกฎหมายชุดใหม่ ตั้งแต่ป้องกันการผูกขาด จนถึงดูแลสิ่งแวดล้อม เป้าหมาย ‘เศรษฐกิจแบบตลาดสังคมนิยม’ - FINNOMENA
ในการประชุมระดับสูงเมื่อวันจันทร์ (30 ส.ค.) ปธน.สี จิ้นผิง ได้พิจารณาและอนุมัติมาตรการเพื่อต่อต้านการผูกขาด, แก้ไขปัญหามลภาวะ และเพิ่มปริมาณสำรองสินค้าโภคภัณฑ์สำคัญทางเศรษฐกิจ เพื่อพัฒนาคุณภาพชีวิตของประชากรจำนวน 1,400 ล้านคน
31 ส.ค. 2564

ในการประชุมระดับสูงเมื่อวันจันทร์ (30 ส.ค.) ปธน.สี จิ้นผิง ได้พิจารณาและอนุมัติมาตรการเพื่อต่อต้านการผูกขาด, แก้ไขปัญหามลภาวะ และเพิ่มปริมาณสำรองสินค้าโภคภัณฑ์สำคัญทางเศรษฐกิจ เพื่อพัฒนาคุณภาพชีวิตของประชากรจำนวน 1,400 ล้านคน
การประชุมครั้งนี้มีผู้นำระดับสูงหลายคน โดย ปธน.สี จิ้นผิง ได้เน้นย้ำถึงความสำคัญในการสร้างกฎระเบียบต่อต้านการผูกขาดที่เข้มงวด ซึ่งเป็นสาเหตุให้บริษัทเทคโนโลยีขนาดใหญ่ของจีนสูญเสียมูลค่าตลาดหลายแสนล้านดอลลาร์ในปีที่ผ่านมา
สื่อทางการจีนรายงานโดยอ้างถึง ปธน.สี จิ้นผิง ว่า การปฏิบัติตามกฎระเบียบเหล่านั้น คือ การปรับปรุงระบบเศรษฐกิจแบบตลาดสังคมนิยม (Socialist market economic system) โดยแท้จริง และการเปลี่ยนแปลงดังกล่าวจะทำให้เกิดสนามแข่งขันที่เท่าเทียมกันสำหรับธุรกิจ สร้างประโยชน์ต่อผู้บริโภค ส่งเสริมการพัฒนาที่มีคุณภาพสูง และเกิดความเจริญรุ่งเรืองร่วมกัน
การประชุมเน้นย้ำถึงความจำเป็นในการดำเนินนโยบายเพื่อประโยชน์ของพรรคคอมมิวนิสต์ ควบคู่ไปกับการให้ความสำคัญต่อตลาดทั้งในและต่างประเทศ เหล่าผู้นำระดับสูงกล่าวว่า นโยบายของรัฐควรโปร่งใสและคาดการณ์ได้มากกว่านี้ และเรียกร้องให้เจ้าหน้าที่ชี้นำและกระตุ้นให้บริษัทต่างๆ ปฏิบัติตามนโยบายของพรรคอย่างชัดเจน
ทางการจีนมุ่งเป้าไปที่บริษัทเทคโนโลยีรายใหญ่เป็นหลัก เช่น Alibaba ที่ส่งสัญญาณความไม่สบายใจจากการเจริญเติบโตและมีอิทธิพลอย่างรวดเร็ว และ Meituan แอปส่งอาหารขนาดใหญ่ในจีนที่อาจเผชิญกับค่าปรับจำนวนมาก จากการสอบสวนประเด็นการผูกขาดในการดำเนินธุรกิจ
ประเด็นสำคัญบางส่วนจากการประชุมล่าสุด มีดังนี้
เพิ่มประสิทธิภาพการจัดการของการตอบสนองเชิงกลยุทธ์และเหตุฉุกเฉินเพื่อป้องกันความเสี่ยง
ป้องกันและปราบปรามการใช้อำนาจบริหารในทางมิชอบในการจำกัดการแข่งขัน
สนับสนุนการกำกับดูแลต่อต้านการผูกขาด
เสริมสร้างการบังคับใช้กฎหมายด้านต่างๆ ได้แก่ เศรษฐกิจแบบแพลตฟอร์ม, นวัตกรรมทางเทคโนโลยี และความปลอดภัยของข้อมูล
ควบคุมโครงการที่ใช้พลังงานจำนวนมากและก่อให้เกิดมลพิษอย่างเข้มงวด
ดำเนินการบังคับใช้การห้ามนำเข้าขยะทั้งหมด
รับรองความถูกต้องของข้อมูลเพื่อประเมินกลยุทธ์การพัฒนาที่สำคัญของจีน
อ้างอิง: https://www.bloomberg.com/news/articles/2021-08-31/xi-approves-action-on-everything-from-monopolies-to-pollution?srnd=premium-asia&sref=e4t2werz
#TheOpportunity #โอกาสลงทุน #สีจิ้นผิง #หุ้นจีน
——————-
👍 อย่าลืมกดไลก์ Page The Opportunity
เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
สีจิ้นผิง
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA